b'\n_START_ARTICLE_\nAndra\xc5\xa1 Hakli\xc4\x87\n_START_PARAGRAPH_\nAndra\xc5\xa1 Hakli\xc4\x87 (ma\xc4\x91. oblik pisanja: Andr\xc3\xa1s Haklits) je hrvatski atletski reprezentativac, rodom gradi\xc5\xa1\xc4\x87anski Hrvat. Aktualni je hrvatski rekorder u bacanju kladiva (80,41m) i utega u dalj (24.43m), \xc5\xa1to je bio tre\xc4\x87i rezultat u povijesti u disciplini utega u dalj kada ga je ostvario 2001., te je prvi Hrvat koji je kladivom prebacio 80m (2005.). Nastupao je za Ma\xc4\x91arsku do srpnja 1998._NEWLINE_Bavi se bacanjem kladiva. Na ZOI 2010. nastupit \xc4\x87e u bobu (\xc4\x8detverosjed)._NEWLINE_Rodom je iz Petrova Sela iz zapadne Ma\xc4\x91arske._NEWLINE_Za Hrvatsku je uspio zaigrati na inicijativu onda\xc5\xa1njega hrvatskog aktivista, a kasnijega \xc4\x8delnika njegovoga rodnog sela Miklo\xc5\xa1a Kohuta._NEWLINE__NEWLINE_Argument je bio i taj, \xc5\xa1to se nije o\xc4\x8dekivalo probleme s ma\xc4\x91arske strane, budu\xc4\x87i je Hakli\xc4\x87 podrijetlom Hrvat, a s druge strane, Ma\xc4\x91arska je atletika iznimno jaka u njegovoj atletskoj disciplini, bacanja kladiva, tako da to nije predstavljalo ugro\xc5\xbeavanje ma\xc4\x91arske atletike._NEWLINE_U svomu prvom nastupu na atletskom prvenstvu Hrvatske , Hakli\xc4\x87 je sru\xc5\xa1io hrvatski rekord._NEWLINE_Svojim osobnim i aktualnim dr\xc5\xbeavnim rekordom popravio je prija\xc5\xa1nji dr\xc5\xbeavni rekord Sre\xc4\x87ka \xc5\xa0tigli\xc4\x87a za malo vi\xc5\xa1e od 9m.'